Na temelju članka 19. Zakona o službenicima i namještenicima (NN br. 86/08, 61/11, 4/18 i 112/19 u daljnjem tekstu - ZSN), Grad Omiš, Pročelnik Upravnog odjela za gospodarstvo i društvene djelatnosti objavljuje

**N A T J E Č A J**

za prijem u službu na neodređeno vrijeme

**U Upravni odjel za gospodarstvo i društvene djelatnosti**

na radno mjesto: *viši stručni suradnik za gospodarstvo i društvene djelatnosti*, 1 izvršitelj

Uvjeti:

* magistar ili stručni specijalist iz područja društvenih znanosti
* najmanje 1 godina radnog iskustva na odgovarajućim poslovima
* položen državni stručni ispit

U službu se prima na neodređeno vrijeme uz probni rad od 3 mjeseca.

Na natječaj se mogu javiti osobe oba spola.

Na natječaj se mogu prijaviti i kandidati koji nemaju položen državni stručni ispit odgovarajuće razine, uz obvezu polaganja državnog ispita sukladno članku 14. ZSN-a.

Kandidati moraju ispunjavati i opće uvjete za prijam u službu propisane u čl. 12. ZSN-a.

U službu ne može biti primljena osoba za čiji prijam postoje zapreke iz članaka 15. i 16. ZSN-a.

Uz prijavu kandidati su dužni priložiti:

* životopis
* dokaz o hrvatskom državljanstvu (preslik osobne iskaznice ili domovnice)
* dokaz o stečenoj stručnoj spremi (preslik svjedodžbe/diplome)
* dokaz o položenom državnom stručnom ispitu (preslik uvjerenja)
* dokaz o radnom iskustvu na odgovarajućim poslovima (a+b):

a) potvrdu o podacima evidentiranim u matičnoj evidenciji Hrvatskog zavoda za mirovinsko osiguranje **i**

b) preslik ugovora o radu ili rješenja o rasporedu ili potvrda poslodavca (iz čega je razvidno koju vrst poslova je osoba obavljala, stručnu spremu i struku potrebnu za obavljanje tih poslova kao i vremensko razdoblje u kojem je obavljala navedene poslove)

* uvjerenje nadležnog suda da se protiv kandidata ne vodi kazneni ili istražni postupak (ne starije od šest mjeseci)
* vlastoručno potpisanu izjavu da za prijam u službu ne postoje zapreke iz članka 15. i 16. ZSN-a

Osobe koje prema posebnim propisima ostvaruju pravo prednosti pri zapošljavanju imaju prednost u odnosu na ostale osobe samo pod jednakim uvjetima te se moraju u natječaju pozvati na to pravo. Osoba koja se u prijavi pozove na to pravo obvezna je priložiti odgovarajuće isprave kao dokaz o statusu te druge dokaze sukladno posebnom zakonu kojim je određeno to pravo.

Osoba koja se pozvala na pravo prednosti na temelju Zakona o hrvatskim braniteljima iz Domovinskog rata i članovima njihovih obitelji (NN broj 121/17, 98/19 i 84/21) dužna je dostaviti sve dokaze iz članka 103. citiranog Zakona. Dokazi potrebni za ostvarivanje prava prednosti prilikom zapošljavanja objavljeni su na internetskoj stranici Ministarstva hrvatskih branitelja Republike Hrvatske <https://branitelji.gov.hr/zaposljavanje-843/843>.

Osoba koja se pozvala na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom(NN157/13, 152/14,39/18 i 32/20) uz prijavu na javni natječaj dužna je, osim dokaza o ispunjavanju traženih uvjeta, priložiti i dokaz o invaliditetu, s time da se pod tim dokazom smatraju javne isprave o invaliditetu na temelju kojih se osoba može upisati u očevidnik zaposlenih osoba s invaliditetom iz članka 13. toga Zakona.

Osoba koja se pozvala na pravo prednosti pri zapošljavanju u skladu s člankom 48.f Zakona o zaštiti vojnih i civilnih invalida rata (Narodne novine broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01,103/03, 148/13 i 98/19) dužna je dostaviti sve dokaze iz članka 48.f citiranog Zakona.

Svi prilozi mogu biti neovjereni preslici.

Nepotpune i nepravodobne prijave neće se razmatrati.

Urednom prijavom smatra se prijava koja sadrži sve podatke i priloge navedene u natječaju.

Kandidat koji bude izabran, dužan je prije uručenja rješenja o prijmu, dostaviti i uvjerenje o zdravstvenoj sposobnosti kao i originale ili ovjerene preslike dokumenata koje je uz prijavu dostavio u preslici.

Osoba koja nije podnijela pravodobnu i urednu prijavu ili ne ispunjava formalne uvjete iz natječaja, ne smatra se kandidatom prijavljenim na natječaj.

Osobi iz prethodnog stavka o tome će biti obaviještena pisanim putem.

Kandidati koji ispunjavaju formalne uvjete iz natječaja, obvezni su pristupiti prethodnoj provjeri znanja i sposobnosti putem pisanog testiranja i intervjua.

Na web-stranici Grada Omiša, [www.omis.hr](http://www.omis.hr) i oglasnoj ploči Grada Omiša objavljen je natječaj, opis poslova i podaci o plaći, način obavljanja prethodne provjere znanja i sposobnosti kandidata i iz kojeg područja, te pravni i drugi izvori za pripremanje kandidata za tu provjeru.

Na [www.omis.hr](http://www.omis.hr) i oglasnoj ploči objavit će se vrijeme održavanja prethodne provjere znanja i sposobnosti kandidata, najmanje pet dana prije održavanja provjere.

Prijave na natječaj s dokazima o ispunjavanju uvjeta, dostavljaju se u roku od 8 dana od objave u Narodnim novinama RH, na adresu: Grad Omiš, Upravni odjel za gospodarstvo i društvene djelatnosti, Omiš, Trg kralja Tomislava 5.

O rezultatima izbora kandidati će biti obaviješteni u zakonskom roku

KLASA: 112-02/21-01/01

URBROJ: 2155/01-04/1-21-2

**PODACI VEZANI UZ NATJEČAJ**

za prijam u službu na radno mjesto

**VIŠI STRUČNI SURADNIK ZA GOSPODARSTVO I DRUŠTVENE DJELATNOSTI**

na neodređeno vrijeme, 1 izvršitelj

Natječaj je objavljen u Narodnim novinama RH br. 131, od 3.12.2021. , na službenim stranicama Grada Omiša [www.omis.hr](http://www.omis.hr) i na oglasnoj ploči Grada Omiša.

**Rok za podnošenje prijava istječe s danom 13.12.2021.**

OPIS POSLOVA:

Obavlja složene stručne poslove iz područja društvenih znanosti koji se odnose na pravne, ekonomske, javno upravljačke, informatičke, komunikacijske, socijalne, sigurnosno-obrambene, demografske, pedagoške, kineziološke, sociološke, opće i administrativne poslove za obradu, analizu, pripremu, izvještavanje, praćenje, koordinaciju, evidenciju, inventarizaciju, administriranje i uredsko poslovanje u gospodarstvu (strateško planiranje, fiskalna odgovornost, proračun, državne potpore, donacije, regionalni i ruralni razvoj, EU i nacionalni fondovi, cijene i zaštita potrošača, statistika, obrada šteta i naknada, osiguranja, potporne institucije) i društvenim djelatnostima (socijalna skrb, zdravlje, demografija, sport, kultura, zaštita i sigurnost, odgoj i obrazovanjem, financiranje korisnika javnih potreba), te obavljanje administrativnih poslova na obradi projekata koji se financiraju bespovratnim sredstvima EU, nacionalnih i drugih fondova.

Obavlja i druge poslove po nalogu nadređenog službenika, pročelnika ili gradonačelnika.

PLAĆA:

Plaću službenika čini umnožak koeficijenta složenosti poslova radnog mjesta na koje je

raspoređen i osnovice za izračun plaće, uvećan za 0,5% za svaku navršenu godinu radnog staža.

Koeficijent složenosti predmetnog radnog mjesta iznosi 1,8.

Osnovica za izračun plaće iznosi 4.875,00 kn bruto.

PRETHODNA PROVJERA ZNANJA I SPOSOBNOSTI:  
Prethodna provjera znanja i sposobnosti obuhvaća pisano testiranje i intervju.  
O vremenu održavanja prethodne provjere znanja i sposobnosti kandidati koji ispunjavaju formalne uvjete biti će obaviješteni putem Web stranice Grada Omiša [www.omis.hr](http://www.omis.hr) i oglasne ploče Grada Omiša najkasnije pet dana prije održavanja provjere.

Smatra se da je kandidat, koji nije pristupio prethodnoj provjeri znanja, povukao prijavu na natječaj.  
Intervju će biti proveden samo s kandidatima koji su ostvarili najmanje 50% ukupnog broja bodova na pisanom testiranju.  
  
PRAVNI IZVORI ZA PRIPREMANJE KANDIDATA ZA PROVJERU ZNANJA SU:

* Zakon o lokalnoj i područnoj (regionalnoj) samoupravi (NN RH br.[19/13](http://narodne-novine.nn.hr/clanci/sluzbeni/2013_02_19_323.html) - pročišćeni tekst, [137/15](http://narodne-novine.nn.hr/clanci/sluzbeni/2015_12_137_2588.html)-ispravak, 123/17, 98/19 i 144/20), i to poglavlja: I. Opće odredbe, III. Samoupravni djelokrug općine, grada i županije, V. Tijela jedinica lokalne samouprave i jedinica područne (regionalne) samouprave i VI. Upravni odjeli i službe jedinica lokalne i područne (regionalne )samouprave
* Zakon o socijalnoj skrbi – u dijelovima koji se odnose na nadležnost jedinice lokalne samouprave (NN [157/13](https://www.zakon.hr/cms.htm?id=1675), [152/14](https://www.zakon.hr/cms.htm?id=1677), [99/15](https://www.zakon.hr/cms.htm?id=12780),  [52/16](https://www.zakon.hr/cms.htm?id=16812), [16/17](https://www.zakon.hr/cms.htm?id=17761), [130/17](https://www.zakon.hr/cms.htm?id=26201), [98/19](https://www.zakon.hr/cms.htm?id=40781), [64/20](https://www.zakon.hr/cms.htm?id=44614), [138/20](https://www.zakon.hr/cms.htm?id=46540))
* Zakon o sustavu strateškog planiranja i upravljanja razvojem RH - u dijelovima koji se odnose na nadležnost jedinice lokalne samouprave (NN br. 123/17)
* Zakon o unapređenju poduzetničke infrastrukture - u dijelovima koji se odnose na nadležnost jedinice lokalne samouprave (NN br. 93/13, 1154/13, 41/14, 47/14 i 57/18)